«Spartak», «Sevilya» va «PSJ» sobiq bosh murabbiyi Unai Emerining rasmiy sayti mutaxassis «Arsenal» bosh murabbiyiga aylangani haqida xabar berdi. «Arsenal» oilasining bir qismiga aylanganimdan faxrlanaman», - deyiladi xabarda. Shundan so‘ng sayt ishlashdan to‘xtagan. Foto: unai-emery.com Avvalroq, Emerining London klubi bilan shartnomasi uch yilga mo‘ljallangan bo‘lishi haqida xabarlar tarqalgandi. 46 yoshli ispaniyalik murabbiyning ish haqi yiliga 5 mln funt sterlingni tashkil qiladi. Emeri so‘nggi ikki yil davomida «PSJ» bosh murabbiyi sifatida ishladi va klubni joriy mavsum yakunida tark etdi.